[bookmark: X8977e5fd5da9687c0657db51e1a371e6298d296][bookmark: X3746b63fb275622f7111552591347b09e96c39f] (
Σύλλογος Εκπαιδευτικών Π.Ε. «Ο Παρθενώνας»
Κυκλώπων 6, 11852 Α
θήνα
   τηλ.  6932664608
syllogosparthenonas
@
gmail
.
com
www
.
syllogosparthenonas
.
gr
Αθήνα, 
21
/10
/2026
)
Σχετικά με τα «ενημερωτικά» email που αποστέλλει η Διεύθυνση Π.Ε. Α’ Αθήνας για την έναρξη της ατομικής αξιολόγησης

Τη στιγμή που για μια ακόμη χρονιά με ευθύνη του Υπουργείου Παιδείας και των Διευθύνσεων Εκπαίδευσης τα σχολεία, οι εκπαιδευτικοί, οι μαθητές/τριες και οι γονείς έρχονται αντιμέτωποι με κενά, ελλείψεις εκπαιδευτικών, πετσόκομμα της ειδικής αγωγής, ταβάνια που πέφτουν σε κεφάλια, σχολεία που παραμένουν κλειστά λόγω «περίεργης οσμής φυσικού αερίου», απαξίωση και εμπαιγμό, η Διεύθυνση Π.Ε. Α’ Αθήνας αποστέλλει μηνύματα μέσω email για να ενημερώσει τις νεοδιόριστες και τους νεοδιόριστους εκπαιδευτικούς ότι η πλατφόρμα για την ατομική τους αξιολόγηση έχει ανοίξει.
Συναδέλφισσες, συνάδελφοι,
Ο κλάδος μας συνεχίζει να δίνει τη μάχη ενάντια στους νόμους της αξιολόγησης που οδηγούν στην κατηγοριοποίηση των σχολείων, των εκπαιδευτικών, των μαθητών και επιχειρούν να εμπορευματοποιήσουν όλο και περισσότερες πτυχές της εκπαίδευσης.
Ο αγώνας μας, μετράει νίκες! 
· Συναδέλφισσες και συνάδελφοι του 2020 και 2021 δικαιώνονται στα Διοικητικά Εφετεία και μονιμοποιούνται χωρίς την αξιολόγηση ως προαπαιτούμενο.
· Συναδέλφισσες και συνάδελφοι που συμμετείχαν στην απεργία – αποχή για την ατομική αξιολόγηση αθωώθηκαν από τα πειθαρχικά συμβούλια
· Αθωωτική ήταν και η απόφαση από το Διοικητικό Εφετείο για τις προϊσταμένες νηπιαγωγούς που λόγω της συμμέτοχής τους στην απεργία – αποχή δεν προχώρησαν σε διαδικασίες αξιολόγησης
Στο μπαράζ διώξεων και τρομοκρατίας δυναμώνουμε την αντίστασή μας συλλογικά και οργανωμένα! Συνεχίζουμε ακόμη πιο αποφασιστικά και δυναμικά να συμμετέχουμε στην απεργία – αποχή από κάθε διαδικασία ατομικής αξιολόγησης.
Στο συγκεκριμένο «ενημερωτικό» email δεν απαντάμε τίποτα.
Η αξιολόγηση, η διάλυση του δημόσιου σχολείου και των εργασιακών μας δικαιωμάτων δεν θα προχωρήσουν. Όσες απειλές κι αν δεχτούμε, όσα mail κι αν μας στείλουν, όσες φορές κι αν μας πάρουν τηλέφωνο, οι επιθεωρητές θα μας βρουν απέναντί τους συλλογικά, μαζικά, αταλάντευτα.
Οδηγίες-Βήματα
Σχετικά με την αξιολόγηση των νεοδιόριστων σε όλα τα στάδια της αξιολόγησης (Α1,Α2,Β)
· Δεν αναρτούμε ηλεκτρονικό ατομικό φάκελο στην ψηφιακή πλατφόρμα.
· Δεν απαντάμε στο μήνυμα που μας έρχεται από τη Διεύθυνση Εκπαίδευσης.
· Όταν ο/η προϊστάμενος/-μένη ή ο/η διευθυντής/-τρια του σχολείου μας στείλει προσωπική πρόσκληση με συγκεκριμένη ώρα και μέρα για το προκαταρκτικό ραντεβού, απαντάμε με mailμε τη δήλωση Απεργίας Αποχής (ΔΟΕ και Παρθενώνα) και τους αριθμούς πρωτοκόλλου τους.
 
Συγκεκριμένα απαντάμε:
 «Σε απάντηση του ανωτέρω εγγράφου με αρ. πρ……….., σας ενημερώνω ότι συμμετέχω στην απεργία αποχή που έχει προκηρύξει η ΔΟΕ από τις 2-4-2024 και έχω υπογράψει σχετική δήλωση συμμετοχής η οποία έλαβε τον υπ. αριθμ. ……..αριθμό πρωτοκόλλου της σχολικής μονάδας».
 Εάν  ζητηθεί στέλνουμε αντίγραφο της δήλωσης.
(Αυτή είναι η απάντηση που έχουμε αναρτήσει στο site. Προτείνουμε να μην αλλαχτεί για να μη δημιουργήσει σύγχυση στους συναδέλφους.)
( Οι δηλώσεις  Απεργίας Αποχής  για την ατομική αξιολόγηση είναι αναρτημένες στο site του Συλλόγου καθώς και στο Πλαίσιο Εργασιακών Δικαιωμάτων που έχει σταλεί.)
 Τα σωματεία μας ασπίδα για όλες και όλους! Προκήρυξη Απεργίας – Αποχής από το Σύλλογο Εκπαιδευτικών Π.Ε. «Ο Παρθενώνας», ενάντια στις διαδικασίες που σχετίζονται με την ατομική αξιολόγηση_Δήλωση Συμμετοχής στην Απεργία – Αποχή
· Δεν υπογράφουμε μονομερές πρακτικό, ούτε υπογράφουμε ότι «έλαβα γνώση», καθώς τα πρακτικά δεν είναι εγκύκλιοι για να υπογραφεί τέτοια δήλωση.
· Σε περίπτωση που ο/η προϊστάμενος/-μένη ή ο/η διευθυντής/τρια ορίσει παρακολούθηση διδασκαλίας, ενώ έχουμε δηλώσει  απεργία αποχή, συμμετέχουμε στις στάσεις εργασίας που έχει κηρύξει το Δ.Σ. της Δ.Ο.Ε. και «Ο Παρθενώνας» προκειμένου να είναι καλυμμένοι όλοι/όλες οι συνάδελφοι από κάθε άλλη διαδικασία της ατομικής αξιολόγησης που προβλέπεται εντός διδακτικού ωραρίου (π.χ. δειγματικές διδασκαλίες). Η συμμετοχή στην Απεργία  Αποχή  από την ατομική αξιολόγηση θωρακίζει την/τον εκπαιδευτικό να αρνηθεί τα εξωδιδακτικά καθήκοντα που απορρέουν από αυτή και η στάση εργασίας από την παρακολούθηση του μαθήματός του.
· Αν οι  προϊστάμενοι/-μένες ή διευθυντές/τριες επιχειρήσουν κρυφά από τον σύλλογο διδασκόντων να κάνουν παρακολούθηση στην τάξη δεν αδιαφορούμε.  Το σχολείο είναι δημόσιο και επομένως όλες οι δραστηριότητες που διαπερνούν τη λειτουργία του,  πρέπει να είναι σε γνώση όλων των μελών του συλλόγου διδασκόντων. Δηλώνουμε ότι δεν διαπραγματευόμαστε το δικαίωμά μας να γνωρίζουμε τι γίνεται μέσα στα σχολεία μας, αλλά και να αντιστεκόμαστε απέναντι στην αντιδραστική πολιτική που καταργεί θεμελιώδη εργασιακά, παιδαγωγικά, μορφωτικά και συνδικαλιστικά δικαιώματα και κατακτήσεις. Το σωματείο και οι σύλλογοι διδασκόντων  υπερασπιζόμαστε τις συλλογικές μας αποφάσεις.
· Επισημαίνουμε ότι σε κάθε περίπτωση και σε οποιαδήποτε χρονική στιγμή και φάση της διαδικασίας, ακόμα και αν έχουμε αναρτήσει ηλεκτρονικό φάκελο, ακόμα και αν έχουμε κανονίσει ή και προχωρήσει σε συνάντηση με τον/την αξιολογητή /τρια , μπορούμε να υπογράψουμε τη δήλωση συμμετοχής στην απεργία αποχή και να σταματήσει η διαδικασία.
· Για οποιαδήποτε απορία, επικοινωνείτε με τον σύλλογο. Ενημερώνουμε άμεσα το σωματείο για όποιο πρόβλημα προκύψει ή ενδεχόμενο αυθαιρεσίας απέναντι στα συλλογικά μας δικαιώματα.
 
Υπενθυμίζουμε ότι:
· για την ατομική αξιολόγηση, είναι σε ισχύ η απεργία – αποχή που κήρυξε η ολομέλεια προέδρων της Δ.Ο.Ε. (1/4/2024), και με σχετικές αποφάσεις από τις ΓΣ αντιπροσώπων με πρόσφατη την 95η ΓΣ (Ιούνιος 2026), καθώς και η απεργία αποχή που έχει προκηρύξει ο Σύλλογός μας (21/3/2024) και επαναβεβαίωσε η πρόσφατη ΓΣ (22/9/2026). Να σημειώσουμε ότι καμία από τις δύο κηρυγμένες απεργίες (ολομέλεια προέδρων και Παρθενώνα) δεν έχει πάει η κυβέρνηση στα δικαστήρια. Με βάση αυτό, βρίσκονται σε ισχύ οι δηλώσεις συμμετοχής στην απεργία-αποχή που έχουν υπογραφεί από την προηγούμενη χρονιά και καλύπτουν τους/τις συναδέλφους από κάθε εξωδιδακτικό καθήκον σχετικά με την ατομική αξιολόγηση. Νέες δηλώσεις συμμετοχής στην Απεργία-Αποχή και πρωτοκόλλησή τους στο πρωτόκολλο του σχολείου, χρειάζεται να υπογράψουν και να πρωτοκολλήσουν μόνο όσες/όσοι εκπαιδευτικοί δεν είχαν υπογράψει την περσινή σχολική χρονιά και όσες/όσοι άλλαξαν σχολείο λόγω μετάθεσης, απόσπασης, νέας τοποθέτησης αναπληρωτ(ρι)ων. Αυτό φυσικά, δεν εμποδίζει τους/τις εκπ/κούς που έχουν υπογράψει τα προηγούμενα χρόνια και βρίσκονται στο ίδιο σχολείο, αν το επιθυμούν να υπογράψουν και να πρωτοκολλήσουν ξανά, χωρίς όμως να είναι απαραίτητο.
· η απεργία αποχή συνιστά απολύτως νόμιμη, συνταγματικά κατοχυρωμένη μορφή συνδικαλιστικής δράσης, αναγνωριζόμενη ως μορφή απεργίας η οποία καλύπτει όλους/όλες από κάθε πειθαρχική ευθύνη. Η δήλωση συμμετοχής στην απεργία αποχή θωρακίζει τους/τις εκπαιδευτικούς με την κάλυψη που προσφέρει η συμμετοχή σε μια νομικά κατοχυρωμένη συνδικαλιστική μορφή πάλης.
· η απεργία – αποχή καλύπτει σε όλες τις φάσεις τις συναδέλφισσες νεοδιόριστες και τους συναδέλφους νεοδιόριστους από όλα τα εξωδιδακτικά καθήκοντα που σχετίζονται με την ατομική αξιολόγηση του σταδίου Α1, Α2 και Β, όπως και από τη συνάντηση με τον/την αξιολογητή/τρια, την ενημέρωσης της Ψηφιακής Πλατφόρμας, την κατάθεση έκθεσης ατομικής αυτοαξιολόγησης κλπ.
· οι στάσεις εργασίας που έχει κηρύξει το ΔΣ της ΔΟΕ  ισχύουν και καλύπτουν τις/τους εκπαιδευτικούς για την παρατήρηση της διδασκαλίας από τον/την συντονιστή, διευθυντή/ντρια.
Συναδέλφισσες-συνάδελφοι, συσπειρωμένοι στον Σύλλογό μας «Ο ΠΑΡΘΕΝΩΝΑΣ» αντιπαλεύουμε την αντιεκπαιδευτική πολιτική και διεκδικούμε την ικανοποίηση των σύγχρονων αναγκών μας για μόρφωση, δουλειά και ζωή με δικαιώματα!

